ΑΠΌΦΑΣΗ 2011/298/ΚΕΠΠΑ ΤΟΥ ΣΥΜΒΟΥΛΊΟΥ της 23ης Μαΐου 2011 για τροποποίηση της απόφασης 2010/279/ΚΕΠΠΑ σχετικά με την αστυνομική αποστολή της Ευρωπαϊκής Ένωσης στο Αφγανιστάν (Eupol Afghanistan) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο 28 και το άρθρο 43 παράγραφος 2, Εκτιμώντας τα ακόλουθα: (1) Στις 30 Μαΐου 2007, το Συμβούλιο υιοθέτησε την κοινή δράση 2007/369/ΚΕΠΠΑ (1) σχετικά με την ίδρυση της Αστυνομικής αποστολής της Ευρωπαϊκής Ένωσης στο Αφγανιστάν (Εupol Afghanistan). (2) Στις 18 Μαΐου 2010 το Συμβούλιο εξέδωσε την απόφαση 2010/279/ΚΕΠΠΑ (2) σχετικά με την παράταση της Eupol Afghanistan έως την 31η Μαΐου 2013. (3) Το ποσό δημοσιονομικής αναφοράς που προβλέπεται στην απόφαση 2007/279/ΚΕΠΠΑ για να καλυφθούν οι δαπάνες της Eupol Afghanistan μέχρι τις 31 Μαΐου 2011, θα πρέπει να καλύψει την περίοδο έως τις 31 Ιουλίου 2011. (4) Η απόφαση 2007/279/ΚΕΠΠΑ θα πρέπει να τροποποιηθεί, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Η παράγραφος 1 του άρθρου 13 της απόφασης 2007/279/ΚΕΠΠΑ αντικαθίσταται από το εξής κείμενο: «1. Το ποσό δημοσιονομικής αναφοράς που προορίζεται να καλύψει τις δαπάνες της Εupol Afghanistan για την περίοδο έως τις 31 Ιουλίου 2011 ανέρχεται σε 54 600 000 ευρώ.» Άρθρο 2 Η παρούσα απόφαση αρχίζει να ισχύει από την ημερομηνία έκδοσής της. Βρυξέλλες, 23 Μαΐου 2011.

[Source: multi_eurlex | Tokens: 1223]